Robert Bolt

Robert Oxton BOLT (n. la 15-an de aŭgusto 1924 en Sale, Anglio ; m. la 20-an de februaro 1995 en Petersfield, Anglio) estis brita dramisto kaj scenaristo. 

 Vivo 
Robert Bolt ĉeestis la Manchester Grammar School kaj poste studis historion kaj anglan lingvon ĉe la Universitato de Manĉestro. Ne multe oni scias pri lia privata vivo.

Li verkis scenarojn por la konataj filmaj epopeoj Lawrence of Arabia, Doctor Zhivago, kaj Ryan's Daughter, ambaŭ reĝisoritaj de David Lean. Bolt gajnis Akademian Premion pro Doctor Zhivago en 1966. En 1967, li gajnis duan Oskaron pro sia scenaro por A Man for All Seasons, ambaŭfoje gajnante la premion por Plej Bona Adaptita Scenaro. Li gajnis tri Premiojn Orajn Globojn, plej laste en 1988 pro sia laboro pri Mission. Li ankaŭ ricevis aliajn premiojn kaj nomumojn.

La infanteatraĵo de Bolt, The Thwarting of Baron Bolligrew, estis produktita kiel pupteatro fare de la Augsburger Puppenkiste kaj unue elsendita en ses epizodoj de Hessischer Rundfunk fine de 1963.

De 1967 ĝis 1975 kaj de 1988 ĝis sia morto en 1995, Bolt estis edziĝinta al la brita aktorino Sarah Miles.

En filmoj verkitaj de Robert Bolt ĉefrolis geaktoroj kiel Peter O'Toole, Julie Christie, Rod Steiger, Omar Sharif, Liam Neeson, Geraldine Chaplin, Anthony Quinn, Paul Scofield, Anthony Hopkins, Vanessa Redgrave, Jeremy Irons, Laurence Olivier, Mel Gibson, Robert De Niro kaj multaj, multaj aliaj.

 Referencoj 

 Eksteraj ligiloj 

 Nekrologo en The Independent
 Korekto al nekrologo en The Independent

 La Faranta de Laŭrenco de Arabio, ciferecigita BAFTAa revuo, Vintro 1962–63, inkluzivanta artikolon de Robert Bolt

Kategorio:Anglaj agnostikuloj
Kategorio:Komandoroj de la Ordeno de la Brita imperio
Kategorio:Anglaj dramistoj